Француско-сиријски рат
Француско-сиријски рат одиграо се 1920. између Француске и хашемитских владара новоуспостављене Арапске краљевине Сирије. Серија окршаја достигла је врхунац одлучном битком код Мајсалуна. Француска војска је побједила војне снаге под командом краља Фејсала I 23. јула 1920, а дан након тога ушли су у Дамаск, гдје су 25. јула 1920. успоставили марионетску власт. Британска влада је била забринута развојем догађаја и страховала је да ће изгубити контролу над Ираком, који су добили као мандатно подручје, па су краља Фејсала I прогласили краљем Ирака. Сирија је након тога подјељена на неколико клијентских марионетских државица под француским мандатом над Сиријом и Либаноном.